Nyugalmazott őrnagy. A parasztok ellenzik a kollektivizálást, a kötelező beszolgáltatást. A csepeli munkások is elégedetlenek a rendszerrel, ezért csatlakoztak a diáktüntetéshez.
Az Egyesült Nemzetek Szövetségének magyar kérdést vizsgáló különbizottsága
Shann, Keith Charles Owen | Andersen, Alsing | Gunewardene, Ratnakirti Senerat Serasinghe | Slim, Mongi | Fabregat, Enrique Rodriguez | Jordan, William M. | Bang-Jensen, Povl
Non György főügyész a forradalom kitörésekor szovjet katonai egyenruhában a Szovjetunióba menekült. A tanú december 4-én és 5-én Kecskemétre utazott, hogy a szovjet erőktől a magyar foglyok magyar hatóságoknak való átadását követelje, de nem járt sikerrel.
Egy budai felkelő csoport parancsnokhelyettese. Megszerezték az Államvédelmi Hatóság felszerelését és archívumát, nyugatra akarták kivinni, de a november 4-i szovjet támadás meghiúsította a tervet. Letartóztatták Alapi Gyula főügyészt.
Zeneszerző, zenekritikus. A forradalom előtti értelmiségi körökről, a Petőfi Kör létrehozásáról és működéséről beszél.
1945 után másfél évig az Államvédelmi Hivatal gyors- és gépírónője volt az Andrássy úti székházban, korábban Szálasinak dolgozott. Az Államvédelmi Hatóság börtöneiről, módszereiről tesz vallomást. Október 23-a a munkások és egyetemisták forradalma volt.
Gépírónő. November 4-én egy másik nővel elment meglátogatni a gyerekét, az oroszok lőttek rájuk, a társa meghalt. A Pongrácz utcában 8 fiút az államvédelmi hatóság emberei kivégeztek.
Jászberényben látta, hogy leszedik az orosz jelvényeket, a vörös csillagot, ledöntik a szobrokat. Megalakították a Forradalmi Tanácsot, amely zömmel parasztokból állt. A támadó oroszok fegyvertelen civileket öltek, a Forradalmi Tanács tagjait letartóztatták, néhányukat Ungvárra deportálták.
A forradalom idején Miskolcon volt. Az államvédelmi rendőrök a tömegre lőttek. A tüntetők elfoglalták az állambiztonsági szolgálat épületét, a munkástanács átvette a város irányítását. A deportáltakat szállító vonat visszafordult. A szovjet csapatok az egyetemistákra lőttek, a munkástanács vezetőit letartóztatták. Kádár akart velük tárgyalni a munkafelvételről, a felkelők a letartóztatott munkások szabadon bocsátását követelték.
Az Astoria előtt lelőttek egy sebesülteket ellátó nővért. Az oroszok más helyszíneken is lelőttek civileket, illetve fosztogattak. Egyesek azt tervezték, hogy Münchenbe repülnek, hogy instrukciókat kérjenek a nyugati hatalmaktól.
Az állambiztonság emberei a parlament előtti tömegre lőttek. Az oroszok az utcán fogdostak össze embereket, a magukat megadó egyetemistákat deportálták, öt vezetőt azonnal agyonlőttek. A Kádár-párti bértüntetőkkel a Nyugati pályaudvarnál csaptak össze a felkelők.
Október 26-tól önkéntes ápolónő a Péterfy Sándor utcai kórházban. Az oroszok lőttek a vöröskeresztes autókra. 28-án az államvédelmis katonák kirángatták őket egy autóból, amelyben sebesültet szállítottak, őt lelőtték, a többieket kihallgatták. Később elfogták, a Mária Terézia templomba zárták, értékeit elvették, az oroszok meg akarták erőszakolni. Ungvárra deportálták, később visszaszállították Magyarországra.
Építész. Véleménye szerint a forradalmat az értelmiségiek vezették. A forradalom spontán volt. A szovjet katonák gyerekekre is lőttek, saját lakásukban, nem engedték az égő házakat oltani, lőttek a vöröskeresztes autókra. November végén az oroszok és az állambiztonsági emberek házról házra járva szedtek össze deportálandó embereket. Az élelemért sorba állók közé lőttek.
Szabó László segédje volt. A forradalmat nem szervezték előre, a békés tüntetések után akkor tört ki, amikor a rádiónál lőni kezdtek a tüntetőkre. Az oroszok lőttek az Ausztriából érkező gyógyszert szállító vöröskeresztes autókra. Azokat a szovjet katonákat, akit nem voltak hajlandóak a magyarok ellen harcolni, Szibériába küldték.
Az állambiztonsági szolgálat elfogta és kihallgatta, majd a Szovjetunióba deportálta, sok más egyetemistával együtt. A deportálás a magyar kormány kérésére történt. Éhségsztrájkoltak, decemberben visszaszállították őket Magyarországra. Veszprémben nők tüntettek a deportáltak szabadon bocsátásáért, de a szovjet hadsereg szétverte a tüntetést.
Budapesti középiskolás, a diákbizottság tagja. 23-án békés tüntetést szerveztek, az állambiztonsági egységek lőttek rájuk a rádió épületénél. 27-én sok száz egyetemistát vittek be a Markó utcai gyűjtőbe. Tud a deportálásokról a Szovjetunióba. Az oroszok azt hitték, a Szuezi-csatornánál vannak. A magyarok remélték, hogy az ENSZ segítségükre jön. Általában a Szabad Európa Rádiót hallgatták.
A Festők és Művészek Forradalmi Bizottságának tagja. A második támadás után, november 10-e körül bementek a parlamentbe, hogy felszólítsák Kádárt, majd Nagy Imrét, engedjék szabadon a letartóztatott művészeket. Szovjet katonák fogadták őket, úgy tűnt, Kádárt ők kontrollálják.
A Szabad Győr Rádió gyorsírója. Október 26-án az állambiztonsági szolgálat egységei a politikai foglyok kiszabadítását követelő tüntetők közé lőttek. Az állambiztonsági szolgálat a vöröskeresztes kocsikat is megtámadta. Az oroszok Győrt november 4-én foglalták el, elsőnek a rádióállomást.
Beszélt Maléter ungvári küldöttségével. A deportáltak között sok ismert magyar volt. A magyar hadsereg parancsra nem lépett közbe. A szovjet hadsereg nem a magyar forradalmat akarta eltiporni, hanem Jugoszláviát akarta elfoglalni. A tököli küldöttséget Oroszországba hurcolták. A forradalmat egy operatív bizottság irányította a Deák téri rendőr-főkapitányságról. A különféle felkelő csoportok nem voltak egységesek, a tanú feladata volt megszervezésük. Kádár kérésére tartották őket Oroszországban. Éhségsztrájk a börtönben.
Szabadságharcos, akit egy Szovjetunióbeli börtönbe deportáltak. Az október 23-i tüntetést a kommunisták szervezték provokációból, szándékosan fegyverezték fel az embereket és lövettek közéjük. A szovjet börtönben arra kerestek bizonyítékot, hogy a felkelők nyugatról kaptak fegyvert. A Széna téri csoportból Bán Róbert agent provocateur volt.
A Markó utcai ideiglenes kórházban dolgozott, ahol egyszerre 20 embert tudtak ellátni. Az oroszok és az ÁVH vöröskeresztes rendszámmal akartak fegyvert szállítani a bajtársaiknak. Pécsett a szabadságharcosoknak szállítottak fegyvert vöröskeresztes kocsikban a hegyekbe. Az oroszok az egészségügyi dolgozókat megölték. Kőszegen letartóztatták, az ÁVH azzal vádolta, hogy vöröskeresztes autóban fegyvert küldött Budapestre.